Igor Macypura

Igor Macypura () (* 10. apríl 1985, Kyjev, Ukrajinská SSR, ZSSR, dnes Ukrajina) je ukrajinsko-slovenský krasokorčuliar vystupujúci v mužskej sólovej kategórii. Je trojnásobným majstrom Slovenska (2005, 2007, 2008). Reprezentoval Slovensko na majstrovstvách Európy (najvyššie 16. miesto v roku 2009) a na majstrovstvách sveta (najvyššie 21. miesto v rokoch 2007 a 2008).

 Osobný život 
Macypura sa narodil v Sovietskom zväze, ale ako dieťa sa s celou rodinou presťahoval do USA.

 Kariéra 
Macypura začal súťažiť v krasokorčuľovaní na národnej úrovni v USA, dvakrát sa zúčastnil majstrovstiev USA v krasokorčuľovaní. Počas svojho pobytu v USA reprezentoval klub „Peninsula Skating Club“. Na Majstrovstvách USA juniorov v roku 2004 vyhral krátky program, ale celkovo skončil na ôsmom mieste.

Slovensko začal Macypura reprezentovať v sezóne 2005/2006. Na svojich prvých majstrovstvách Slovenska v roku 2005 hneď zvíťazil. Na poslednej súťaži, v ktorej mohol splniť kvalifikačné kritériá pre účasť na Zimných olympijských hrách 2006, na „Karl Shafer Memorial 2005“, skončil na 8. mieste, čím splnil kvalifikačné predpoklady. Nomináciu mu však nepotvrdil Slovenský olympijský výbor. Podľa predsedu SOV Františka Chmelára: „"Výkonný výbor [SOV] sa zaoberal návrhmi, ktoré dodali športové zväzy. Nemali sme právo nominácie doplniť, ale mohli sme návrhy neakceptovať,... Krasokorčuliar Macypura ich [pozn. red.: nominačné kritériá] síce splnil, ale jeho výkony na Majstrovstvách Európy v Lyone a krátka príslušnosť k Slovensku nás o nominácii nepresvedčili.“

V sezóne 2006/2007 vyhral Macypura bronzovú medailu na Memoriáli Ondreja Nepelu v Bratislave. V rokoch 2007 a 2008 opätovne vyhral majstrovstvá Slovenska.

V roku 2009 skončil na majstrovstvách sveta na 24. mieste, čím mu priama kvalifikácia na ZOH ušla len o 1 miesto. Poslednou možnosťou, ako sa kvalifikovať bolo dobré umiestnenie na súťaži „Nebelhorn Trophy 2009“. Na súťaž však mohol byť nominovaný iba jeden slovenský krasokorčuliar a v internej súťaži o účasť vyhral Peter Reitmayer (Macypura skončil druhý). Macypura tak prišiel aj o druhú možnosť reprezentovať Slovensko na zimnej olympiáde.

 Programy 
SezónaKrátky programVoľná jazda 2009/2010 „Blues for Klook“  hudba: Eddy Louiss  „Passion of Christ & Planet Earth“  2008/2009 „Pouličné vášne“ ()hudba: skupina DiĎuĽa ()  „Spring“ hudba: Loreat  2007/2008 „Pouličné vášne“ ()hudba: skupina DiĎuĽa ()  „Spring“ hudba: Loreat  2006/2007 Carmina Burana hudba: Carl Orff „The Rock“ (soundtrack k filmu)hudba: Nick Glennie-Smith 2005/2006 Matrix(soundtrack k filmu) „The Rock“ (soundtrack k filmu)hudba: Nick Glennie-Smith

 Prehľad výsledkov 
 Reprezentácia Slovenska 
 Podujatie 2004/2005 2005/2006 2006/2007 2007/2008 2008/2009 2009/2010 Majstrovstvá sveta     27 21  21  24   Majstrovstvá Európy    30  17  33  16   Majstrovstvá Slovenska    1   1  1      Skate America        9  12 Trophée Eric Bompard       10   Coupe de Nice         3    Karl Schäfer Memorial    8   9    6   Nebelhorn Trophy      9  4  13   Memoriál Ondreja Nepelu      10  3  6  6   Triglav Trophy        2    

 Reprezentácia USA 
 Podujatie 2000 – 2001 2001 – 2002 2002 – 2003 2003 – 2004 Majstrovstvá USA  3 N    8 J. „Pacific Coast Sectionals“   7 J.  6  J.  2 J. „Central Pacific Regionals“   2 J.  1 J.  2 J.  * N = nováčikovský level; J = juniorský level  

 Referencie 

 Iné projekty 

 Externé odkazy 
 Údaje o Macypurovi na oficiálnej stránke ISU 

 Zdroj 

Kategória:Slovenskí krasokorčuliari
Kategória:Krasokorčuliari USA
Kategória:Slovenské osobnosti ukrajinského pôvodu
Kategória:Osobnosti USA ukrajinského pôvodu
Kategória:Osobnosti z Kyjeva